Lolland-Falsters Stifts-Tidende, 1843-05-04
Den under 5te Februar afsendte Svarskrivelse fra det tønninger Politi gik ud paa, at Manuscriptet, efter Andersens Angivelse, var, paa Grund af at der endnu fandt Underhandlinger Sted angaaende Trykningsomkostningerne, af ham blevet sendt tilbage til Boghandler Bünsow, og at det var blevet Andersen forbudt at paatage sig Trykningen. Efterat den hamburgske Politi=Autoritet derpaa havde henvendt sig til det kieler Politi, men af dette faaet til Svar, at Manuscriptet, ifølge Boghandler Bünsows Erklæring, befandt sig i det tønningske Bogtrykkeri, gjentog førstnævnte Autoritet i en yderligere Skrivelse til det tønninger Politi af 14de Februar sit tidligere Forlangende. Det tønninger Politi svarede under samme Dato, at Andersen paa derom gjort Forespørgsel paany havde forsikkret, at han ikke havde faaet det omtalte Manuscript tilbage fra Bünsow, og at han heller ikke havde ifinde at trykke samme. Overeensstemmende med Jndholdet af begge de ommeldte Svarskrivelser fra det tønninger Politi har Andersen udsagt, at han, efterat 2 Ark af Manuscriptet allerede af ham vare satte og nogle Aftryk af Satsen vare tilligemed Manuscriptet blevne sendte til Kiel til Correctur, to Gange var bleven indkaldt for Politiet og adspurgt, om Manuscriptet var i hans Besiddelse, hvilket han havde negtet med den bemærkning, at han endnu ikke havde faaet Manuscriptet tilbage fra Kiel. Justitsraad Wolfhagen havde vel ikke dengang udtrykkelig forbudt ham Trykningen, men paa dennes derom yttrede Ønske havde han dog lovet, ikke at ville paatage sig Trykningen, ligesom han ogsaa, paa Spørgsmaal om allerede Noget var trykt, havde benegtet dette. - Den 6te Marts modtog det tønninger Politi ved den hamborgske Politi=Embedsmand Mevius, der, ledsaget af en Assistent, havde indfundet sig i Tønningen, atter en Skrivelse fra den hamborgske Politi=Autoritet. J denne var det bemærket, at Manuscriptet, ifølge paalidelige Privat-Meddelelser, dog befandt sig i Tønningen. Tillige yttredes det Haab, at det, ved fortsatte Bestræbelser i Forening med den nævnte Politi=Embedsmand, vilde lykkes at bemægtige sig Manuscriptet, hvorhos der indstændig anholdtes om, at Udgivelsen af det maaskee allerede trykte Skrift maatte blive forhindret. Strax efter Modtagelsen af denne Skrivelse begav Justitsraad Wolfhagen sig, omtrent Kl. 8 om Morgenen, med to tønningske Politiofficianter, Grimm og Jarck, samt under Ledde sagelse af den hamborgske Politi=Embedsmand og dennes Assistent, til Andersens Bogtrykkeri, hvor de traf ham med flere Svende ved Arbeidet. Justitsraad Wolfhagen, som først var traadt ind foreholdt Andersen, at han, det givne Løfte uagtet, var beskjæftiget med Trykningen af Manuscriptet. Paa Andersens benegtende Svar, beraabte Wolfhagen sig, efter Andersens og Bogtrykkersvend Hildebrandts Udsagn, paa den hamborgske Politi=Officiants Vidnesbyrd. Den hamborgske Politi=Officiant raadede Andersen, idet han forsikkrede, at han bestemt vidste, at Manuscriptet befandt sig i hans - Andersens - Hænder og var under Trykken, til at udlevere dette, for at undgaae videre Ubehageligheder. Andersen vedblev i Begyndelsen sit Foregivende om, ikke at vide, hvor Manuscriptet var. Medens Justitsraad Wolfhagen derpaa eftersaae et i Trykkeriet forefundet Manuscript, havde Andersen af en Skuffe udtaget det ham af Bünsow tilstillede Exempla af det trykte 1ste Hefte af Jastram Snitgers Brochure, hvilket han rakte Justitsr. Wolfhagen, som igjen overleverede det til den hamborske Politi officiant. Sidstnævnte yttrede, at dette allerede i Hamburg circulerende Hefte ikke var det, der søgtes. Efter Andersens Udsagn tog han det imidlertid desuagtet til sig, og negtede, paa Andersens Opfordring, igjen at udlevere det, idet han bemærkede, at dette Hefte dog ikke kunde nytte ham (Andersen til noget. Kort efter fremtog Andersen af et Skrin et Manuscript, i den Hensigt - som han har forklaret – at levere det til Justitsraad Wolfhagen, der stod noget længere borte fra ham end Mevius. Efter hans Udsagn tog Mevius i dette Øieblik Manuscriptet hurtig ud af Haanden paa ham. Hermed stemmer Bogtrykkersvend Würs's Forklaring overeens, Politibetjent Grimm og Bogtrykkersvend Hildebrandt have derimod udsagt, at Andersen havde havt en saadan Stilling, som om han havde villet vise og overrække Mevius Manuscriptet. Ogsaa Politifoged Jarck er af den Meening, at Andersen har overrakt Mevius Manuscriptet. At Mevius har frarevet ham Manuscriptet, har Andersen heller ikke paastaaet ligesom han udtrykkelig har erklæret, at Mevinopførte sig særdeles høflig imod ham. Paa den bemærkning af Mevius, at det af Skrinet fremtagne Skrift var en Deel af det søgte Manuscript, men at Andersen endnu maatte have flere Ark deraf, benegtede Sidstnævnte, at dette var Tilfældet, idet han dog erklærede sig beredt til at see efter i en Commode i hans Dagligstue, hvilket ogsaa skete i Overværelse af en af de tønningske Politiofficianter, uden at dog flere Ark af det omspurgte Manuscript bleve fundne. - Hermed var Undersøgelsen, der varede omtrent en lille halv Time, endt. Den fundne Deel af Manuscriptet blev tilligemed det trykte første Hefte af den ommeldte Brochure af Justitsraad Wolfhagen overleveret til Politibetjent Grimm, der senere, efter Justitsraad Wolf hagens Ordre, tilstillede den hamburgske PotitiEmbedsmand begge Deele. – Alle Udsagn stemme deri overeens, at en Sammenløben af Nysgjerrig under denne Begivenhed ikke har fundet Sted, og at kun meget faa Mennesker vare at see udenfor Trykkeriet; ogsaa har Andersen selv forklaret, at han til den omspurgte Tid aldeles ikke har forladt sit Huus, saa at den i de offentlige Blade meddeelte Beretning, at flere hundrede Mennesker af alle Stænder havde forsamlet sig udenfor Huset, og at Andersen af Politibetjentene blev ledsaget overGaden, viser sig at være urigtig. – Af Foranstaaende fremgaaer det, at der ikke fra det hamburgske Polities Side har fundet nogen Egenmægtighed Sted, der kunde betegnes som et Jndgreb i Statens Landhøihedsret. Bemeldte Politi har, under gjentaget Tilbud og gjensidig Hielp, anholdt om Assistence af en herværende Autoritet, og denne har tilstaaet den begjærte Assistence og ledet Fuldbyrdelsen. Jmidlertid har den hamburgske Potitiautoritets Begjæring, og den Maade, hvorpaa man har søgt at give samme Virksomhed, ikke kunnet ansees passende til Forholdene, og den af Justitsraad Wofhagen udviste Føielighed maa betragtes som en Overskridelse af hans Embedsmyndighed. - Paa den herom af det slesvigholsteen-lauenborgske Cancelli nedlagte allerunderdanigste Beretning, er Justitsraad Wolfhagen, hvis Entledigelse allerede var under Omhandling, og hvis øieblikkelige betænkelige Sygdom hidtil har forhalet Undersøgelsens Fuldstændiggjørelse, med Hensyn til den paa ham faldende Skyld, ifølge allerh. Resolution, under Forbehold af videre Foranstaltninger, naar den ham affordrede Erklæring er indkommen, bleven suspenderet fra sine Embeder, hvorhos den slesv.-holst. Regjering er bleven anmodet om at constituere en anden dertil skikket Embedsmand istedetfor Cancelli- og Overretssecretair Wolfhagen. Endvidere er det paalagt det slesv-holstelauenb. Cancelli, igjennem Departementet for de udenlandske Sager at foranledige en Meddelelse til det hamburgske Senat med Hensyn til den fra den hamburgske Politi=Autoritets Side stedfundne Fremgangsmaade, samt at bevirke Tilbageleverelsen af det udleverede Manuscript og det trykte første Hefte af Jastram Snitgers Skrift, paa hvis Tilbagegivelse der af Boghandler, Bünsow er blevet andraget. (Coll. Tid.)